Събития и новини – CB007.1.11.207
Седем дни култура, настроение, цвят, събития, усмивки, нови приятелства, срещи. Седем дни – Фестивал на изкуствата. И тази година „Дунавски вълни“ разлюля Видин и създаде атмосфера на празничност и вдъхновение. Доказа, че градът може да бъде превърнат в открита културна сцена, даваща възможност за изява както на професионалисти, така и на любители и да привлича най-разнообразни публики.
Фестивалът се провежда от 2012 г. всяка последна седмица на месец юли, но през 2018г. той бе организиран в рамките на проект „Развитие на конкурентоспособни туристически атракции за целогодишен фестивален туризъм, който допринася за диверсификацията на туристическите продукти в района Видин – Зайчар“ реф. № CB007.1.11.207. Проектът е съфинансиран от Европейския съюз чрез Програмата за трансгранично сътрудничество Interreg-ИПП България-Сърбия 2014-2020 г. Включването на фестивала в рамките на проекта и предоставената подкрепа от ЕС чрез Програмата даде възможност за по-широко участие и най-разнообразни прояви. Дни на театъра; концерти на Симфониета- Видин и Градски духов оркестър; участие на рок групи и фолклорна вечер; цирк; творчески ателиета и изложби; най-дългата картина на Дунав. Всичко това бе организирано и представено на крепостта „Баба Вида“, площад „Бдинци“ и на различни пространства в Крайдунавския парк. Видин оживея и аплодира близо 500 участника от България и Сърбия.
Тазгодишното издание на Фестивала показа и съществуващите възможности за развитие на туризъм в региона, при обединяване на усилията на двата побратимени града Видин и Зайчар и съчетаването на съществуващото културно наследство със съвременни културни прояви. Културният календар и на двете общини е богат и атрактивен, като неговото синхронизиране и популяризиране е важна предпоставка за поддържане на целогодишен интерес и развитие на фестивалния туризъм в трансграничния регион.
Зелено училище по изкуствата „Дунавски вълни“ по време на Фестивал „Дунавски вълни“
Тази година емблематичният за Видин Фестивал на изкуствата „Дунавски вълни” се организира и провежда в рамките на проект „Развитие на конкурентоспособни туристически атракции за целогодишен фестивален туризъм, който допринася за диверсификацията на туристическите продукти в района Видин – Зайчар“, реф. № CB007.1.11.207. Проектът е съфинансиран от Европейския съюз чрез Програмата за трансгранично сътрудничество Interreg-ИПП България-Сърбия 2014-2020 г. Реализирането на проекта даде възможност Фестивалът да бъде по-широко популяризиран, програмата му да е още по-атрактивна и разнообразна и в него да се включат по-голям брой участници.
Друга основна дейност в рамките на проекта бе провеждането на Зелено училище по изкуствата „Дунавски вълни“, съпътстващо Фестивала. 50 младежи – 25 от Сърбия и 25 от България бяха заедно в продължение на 7 дни и активно участваха в различни творчески работилници и ателиета, както и в организирането и провеждането на събитията в рамките на Фестивал на изкуствата „Дунавски вълни“. Освен, че научиха много за различните творчески индустрии и за това как се организира събитие, младите хора се запознаха с богатото културно наследство на региона, участваха в доброволческа инициатива, играха баскетбол, и най-вече – забавляваха се заедно. Зеленото училище в рамките на проекта и неговият успех фокусира вниманието върху едни неизползвани до този момент възможности за развитие на специфичен и алтернативен вид туризъм, насочен към млади хора. В бъдеще Видин и Зайчар ще продължат да си сътрудничат и да полагат съвместни усилия за развитието не само на фестивалния туризъм, но и за разработването и предлагането на интересни за младежките публики туристически продукти.
Община Видин набира младежи за участие в „Зелено училище”
06/06/2018 02/12/2018
Във връзка с изпълнението на проект „Развитие на конкурентноспособни туристически атракции за целогодишен фестивален туризъм, който допринася за диверсификацията на туристическите продукти в района Видин – Зайчар“ с реф. № CB007.1.11.207, Община Видин набира младежи на възраст от 15 до 19 години за участие в „Зелено училище”.
То ще се проведе в гр. Видин от 23 до 29 юли 2018 г., като участие ще вземат 25 младежи от България и 25 младежи от Сърбия. В рамките на „Зелено училище” те ще се включат в различни творчески работилници и ателиета, както и в организирането и провеждането на събитията в рамките на Фестивал на изкуствата «Дунавски вълни».
За повече информация и за записвания можете да се обърнете към експертите по проекта: Силвана Сюлейман – тел.: 0879597155 и Славена Петрова – тел.: 0879597154. Участниците на възраст под 18 години ще трябва да представят Декларация за родителско съгласие по образец, който ще им бъде предоставен.